Tom Morris sr.

Tom Morris sr.,  også kjent som Old Tom Morris, (født 16. juni 1821, død 24. mai 1908) var en skotsk golfspiller og en av pionerene innen profesjonell golf. Han ble født i St. Andrews, kjent som «golfens hjemsted». Hans sønn, Tom Morris jr. eller «Young Tom Morris», var også en mestergolfer.

Morris var elev av Allan Robertson, som regnes som den første profesjonelle golfspilleren. Han arbeidet som greenkeeper, køllemaker og banearkitekt, i tillegg til å spille turneringsgolf. Han kom på annenplass i det første Open Championship i 1860, og vant mesterskapet året etter. Dette fulgte han opp med nye seire i 1862, 1864 og 1867. Han har fortsatt rekorden som The Opens eldste vinner (46 år gammel), og for største seiersmargin (13 slag i 1862).

Blant golfbanene som Morris var med å utforme er Muirfield, Prestwick og Carnoustie.

 Referanser 

 Eksterne lenker 

Kategori:Skotske golfspillere
Kategori:Medlemmer av World Golf Hall of Fame
Kategori:Personer fra Saint Andrews